Der bliver langet flæsk, medister, grønlangkål over disken på Terndrup Kro, som aldrig er set før. - Det eksploderer fuldtstændigt i år med mad ud af huset, siger Palle Stener Jensen, der er forpagter af Terndrup Kro. Kroen har leveret julemad ud af huset de sidste fem år, men aldrig har der været så stor efterspørgsel. Og faktisk kan personalet ikke følge med og har været nødt til at sige 'stop'. - Førhen stod vi op klokken syv og begyndte at lave mad, det gider vi ikke mere. Det er så stressende i julen, og konen har fødselsdag - så det er meget lettere at køre herned og hente maden, siger John Jellesen med favnen fuld af mad. Der skal også fyres op under gryderne anden, tredje og fjerde juledag, så julefreden må vente.

Opsummering:
Folk fra Terndrup-egnen er så vilde med at bestille julemad ud-af-huset, at køkkenpersonalen på kroen kan glemme alt om at lade julefreden sænke sig.